લોકસભામાં ‘મેન્ટલ હેલ્થ કેર બિલ, ૨૦૧૬’ને મૌખિક મતદાનથી બહાલી અપાઇ હતી. આ બિલ અગાઉ આઠ ઓગસ્ટ ૨૦૧૬એ રાજ્યસભામાં મંજૂર થયું હતું. લોકસભામાં આ બિલ અંગે થયેલી ચર્ચાનો જવાબ આપતાં કેન્દ્રીય આરોગ્ય મંત્રી જે પી નડ્ડાએ કહ્યું કે ૧૯૮૭નું જૂનું બિલ સંસ્થા આધારિત હતું. પરંતુ નવા બિલમાં દર્દી અને સમુદાયને તેની સારવારનો અધિકાર આપવામાં આવે છે અને તેમાં ‘દર્દી’ કેન્દ્રિત છે. મહિલા દર્દીને ખાસ સારવાર અપાશે. નડ્ડાએ કહ્યું કે આ બિલ અમલમાં આવ્યા બાદ આત્મહત્યાના પ્રયાસને ગુનો નહિ ગણાય. તે માત્ર માનસિક બીમારી જ ગણાશે.